《赠李中丞自滇中致仕还里 其一》
明代·韩日缵

简书重沐两朝恩，此日雄名八座尊。拥传初归称大老，捧觞频祝到曾孙。

那堪白发随黄口，还有青山对绿樽。蜡屐不愁无济胜，赐回灵寿杖犹存。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。